open-index/open-wikipedia-markdown huggingface dataset:
Kaspars Putniņš

**Kaspars Putniņš** (dzimis 1966. gada 26. oktobrī) ir latviešu diriģents un producents. Latvijas Radio kora diriģents kopš 1992. gada, mākslinieciskais vadītājs un galvenais diriģents kopš 2024. gada. Zviedrijas Radio kora galvenais diriģents kopš 2020. gada. No 2014. līdz 2021. gadam Putniņš vadīja Igaunijas Filharmonijas kamerkori. No 2013. līdz 2017. gadam Kaspars Putniņš vadīja Eiropas profesionālo kamerkoru asociācijas TENSO Eiropas kamerkori.

Par izcilu radošo ieguldījumu Latvijas koru kultūrā un Latvijas vārda un tās mūzikas atpazīstamības veicināšanā pasaulē Kaspars Putniņš 2012. gadā saņēma Triju Zvaigžņu ordeni.  2019. gadā par nopelniem Igaunijas valsts un tautas labā viņš saņēma arī Igaunijas valsts augstāko apbalvojumu nepilsoņiem – Māras Zemes krusta IV šķiras ordeni. 

Kaspars Putniņš saņēmis Lielo mūzikas balvu 1998. gadā par spilgtu 20. gadsimta komponistu mūzikas interpretāciju un atskaņojumiem Latvijā un Zviedrijā, kā arī 2004. gadā par latviešu komponistu darbu atskaņojumiem ar Latvijas Radio kora grupu. Par Arvo Perta un Alfrēda Šnitkes mūzikas ierakstiem ar Igaunijas Filharmonijas kamerkori 2018. gadā Putniņš saņēma Gramophone un "Diapason d’Or" balvas. Kaspara Putniņa mūzikas ieraksti ar Latvijas Radio kori un citiem kolektīviem izdoti izdevniecībās “BIS Records”, “Hyperion”, “Glossa”, kā arī nacionālajā ierakstu kompānijā "Skani".

Mācījies Jāzepa Vītola Latvijas Mūzikas akadēmijā un Londonas Gildholas mūzikas un drāmas skolā (*Guildhall School of Music & Drama*).

## Atsauces
Ummelkaivaina

**Ummelkaivaina** (, *Umm al-Qaiwain*) ir pilsēta Apvienoto Arābu Emirātu ziemeļu daļā, Ummelkaivainas emirāta galvaspilsēta. Atrodas Persijas līča krastā 205 km no valsts galvaspilsētas Abū Dabī. Galvenās saimniecības nozares ir tūrisms, zveja un rūpniecība.

## Atsauces

## Ārējās saites
Strautu iela (Daugavpils)

**Strautu iela** ir iela Daugavpilī, Ruģeļu apkaimē, Daugavas labajā krastā. Strautu iela ved austrumu virzienā un sastāv no diviem posmiem. Pirmais (jaunākais) posms sākas pie Daugavas krasta, krustojumā ar bezvārda ceļu, kas savienots ar Senlejas ielu. Šis posms ir 490 metru garš, visā garumā klāts ar asfalta segumu un apbūvēts ar savrupmājām. Tas beidzas krustojumā ar Apšu ielu. Otrais posms atrodas dārzu biedrībā "Draudzība", tas sākas strupceļā, stiepjas paralēli Daugavas krastam, krustojas ar daudzām bezvārda šķērsielām un beidzas krustojumā ar Krokusu ielu. Šī posma garums ir 1120 metri, tam ir vasarnīcu apbūve un pārsvarā nav seguma. Sarkano līniju platums ir 4—5 metri.

Visā garumā satiksmes kustība Strautu ielā atļauta abos virzienos. Sabiedriskais transports pa Strautu ielu nekursē.

Strautu iela izveidota 1960. gados, bet nosaukums tai piešķirts tikai 2004. gada 26. augustā.

## Ielu savienojumi
Strautu iela ir savienota ar šādām ielām:
* Senlejas iela (T veida krustojums)
* Apšu iela (T veida krustojums)
* Krokusu iela (T veida krustojums)

## Atsauces
Aroniju iela (Daugavpils)

**Aroniju iela** ir iela Daugavpilī, Ruģeļu apkaimē, Daugavas labajā krastā. Tā sākas krustojumā ar bezvārda ceļu un stiepjas austrumu virzienā, krustojoties ar vairākām bezvārda šķērsielām, līdz Krokusu ielai. Aroniju iela atrodas dārzu biedrībā "Draudzība", tajā ir vasarnīcu apbūve.

Ielas garums ir 1130 metri, tai nav seguma. Visā garumā satiksmes kustība norit vienā joslā un atļauta abos virzienos. Aroniju iela ir šaura, tās sarkano līniju platums ir 4-5 metri. Sabiedriskais transports pa Aroniju ielu nekursē.

Aroniju iela izveidota 1960. gados, bet nosaukums tai piešķirts tikai 2005. gada 26. maijā.

## Ielu savienojumi
Aroniju iela ir savienota ar šādām ielām:
* Krokusu iela

## Atsauces
Ūza

**Ūza** () ir  upe Anglijā, Jorkšīrā. Viena no vairākām Anglijas upēm ar nosaukumu «Ūza», kas cēlies no ķeltu *Udso-s* — ‘ūdens’ vai ‘lēni plūstoša upe’. 

Sākas Ziemeļjorkšīras grāfistē augšpus Jorkas, saplūstot tās galvenajai satekupei Jūrai ar nelielo Ūzdžilbeku. Plūst dienvidaustrumu virzienā pa līdzenumu apvidu. Saplūst ar Trentu, veidojot Hamberas estuāru, pa kuru noplūst Ziemeļjūrā. Lielākās pietekas ir Dērventa, Nida, Vorfa, Ēra un Dona. Pašas Ūzas garums ir , bet kopā ar garāko satekupi Jūru — . Lielākās pilsētas krastos ir Jorka, Selbi un Gūla. Kuģojama visā garumā; jūras kuģi var kuģot līdz Hodendaikai pie Gūlas.

## Atsauces

## Ārējās saites
Ūsti

**Ūsti** var būt:
* Ūsti pie Labas — pilsēta Čehijā, Ūstu apgabalā
* Ūsti pie Orlices — pilsēta Čehijā, Pardubices apgabalā
Lejas iela (Daugavpils)

**Lejas iela** ir iela Daugavpilī, Daugavas kreisajā krastā, Judovkas apkaimē. Lejas iela sākas krustojumā ar Lielo ielu, ved dienvidu virzienā un beidzas pie pilsētas robežas, krustojumā ar Austrumu ielu. Lejas ielā ir privātmāju apbūve.

Lejas ielas kopējais garums ir 312 metri, tā ir pilnīgi klāta ar grants segumu. Ielas sarkano līniju platums ir 9 metri. Visā garumā satiksmes kustība norit abos virzienos vienā joslā. Sabiedriskais transports pa Lejas ielu nekursē, tuvākā pietura ir "Kooperācijas iela" Lielajā ielā.

1936. gada kartē tagadējā Lejas iela atzīmēta kā **Dārzu iela**. Padomju okupācijas laikā iela tika pārdēvēta par **Kotovska ielu** — par godu padomju militārajam darbiniekam . Savu tagadējo nosaukumu iela ieguva pēc Latvijas neatkarības atjaunošanas.

## Ielu savienojumi
Lejas iela ir savienota ar šādām ielām:
* Lielā iela (T veida krustojums)
* Vakaru iela (savienojums ar bezvārda ielu)
* Austrumu iela (T veida krustojums)

## Atsauces
Amatnieku iela (Daugavpils)

**Amatnieku iela** ir iela Daugavpilī, Daugavas kreisajā krastā, Judovkas apkaimē. Amatnieku iela sākas krustojumā ar Lielo ielu, ved dienvidu virzienā un beidzas pie pilsētas robežas. Ielas turpinājums ir lauku ceļš, kas savienots ar autoceļu V673.

Amatnieku ielas kopējais garums ir 250 metri. Tās sākums 120 metru garumā ir apbūvēts ar privātmājām un klāts ar grants segumu, bet tālāk ielai nav ne seguma, ne apbūves. Ielas sarkano līniju platums ir 7—10 metri. Visā garumā satiksmes kustība atļauta abos virzienos vienā joslā. Sabiedriskais transports pa Amatnieku ielu nekursē, tuvākā pietura ir 8. autobusa galapunkts "Judovka".

1936. gada kartē tagadējā Amatnieku iela atzīmēta kā **Mazā iela**. Padomju okupācijas laikā iela tika pārdēvēta par **Parhomenko ielu** — par godu padomju militārajam darbiniekam . Savu tagadējo nosaukumu iela ieguva pēc Latvijas neatkarības atjaunošanas.

## Ielu savienojumi
Amatnieku iela ir savienota ar šādām ielām:
* Lielā iela (T veida krustojums)
* autoceļš V673 (savienojums ar bezvārda ceļu)

## Atsauces
Aglonas vidusskola

**Aglonas pamatskola** ir mācību iestāde, kas atrodas Aglonā Preiļu novadā.

## Vēsture
Aglonas vidusskola dibināta Otrā pasaules kara laikā 1944. gadā pēc Aglonas vīriešu ģimnāzijas likvidēšanas. Tā darbojās tagadējās Katoļu ģimnāzijas telpās. Vidusskolas pašreizējā ēka Ciriša ezera krastā uzcelta 1961. gadā.

2022. gadā Aglonas vidusskolai pievienoja **Rušonas pamatskolu**. Skolas ēka Rušonas pagasta Kastīrē uzcelta 1987. gadā, kas darbojās kā skola—bērnudārzs.

## Izglītības programmas Aglonā
* Vispārējās vidējās izglītības programma (31016011)
* Pamatizglītības programma (21011111)
* Speciālās pamatizglītības programma izglītojamajiem ar garīgās attīstības traucējumiem (21015811)

## Izglītības programmas Rušonā
* Pirmsskolas izglītības programma (kods 01011111);
* Pamatizglītības programma (kods 21011111);
* Speciālās pamatizglītības programma izglītojamajiem ar mācīšanās traucējumiem (kods 21015611);
* Speciālās pamatizglītības programma izglītojamajiem ar garīgās attīstības traucējumiem (kods 21015811).

## Absolventi

## Ārējās saites
Austrumu Sjerramadre

**Austrumu Sjerramadre** () ir kalnu grēda Meksikā, daļa no Ziemeļamerikas Kordiljeru kalnu sistēmas Meksikas kalnienes austrumu malā. Stiepjas no Vulkāniskās grēdas Meksikas vidienē 1300 km garumā gar Meksikas līča piekrasti līdz Riograndes upei ziemeļos; no līča krasta to atdala  plata Meksikas līča zemiene. Augstākā virsotne ir El Potosi kalns  vjl Nuevoleonas štatā. Grēda veidota kaļķakmeņiem un smilšakmeņiem, tās vidējais augstums ap 1100 m. Ainavā austrumu nogāzē lejasdaļā mitrie tripu meži, augstāk — skujkoku meži; rietumu novāzē un grēdas ziemeļdaļā — krūmāji.

## Atsauces

## Ārējās saites
Braslavas iela

**Braslavas iela** ir iela Daugavpilī, Daugavas kreisajā krastā, Judovkas apkaimē. Braslavas iela sākas krustojumā ar Lielo ielu, ved dienvidu virzienā un beidzas pie pilsētas robežas. Ielā ir privātmāju apbūve.

Braslavas ielas kopējais garums, pēc plāna, ir 265 metri. Tomēr īstenībā pastāv tikai tās apbūvētais posms (135 metru garumā), tālāk iela vēl nav izbūvēta. Esošā ielas daļa ir klāta ar grants segumu, tās sarkano līniju platums ir 8 metri. Satiksmes kustība atļauta abos virzienos vienā joslā. Sabiedriskais transports pa Braslavas ielu nekursē, tuvākā pietura ir "Kooperācijas iela" Lielajā ielā.

Sākotnējais ielas nosaukums bija **Mazā iela**.
Latvijas PSR gados to pārdēvēja par **Braslavas ielu**, baltkrievijas Braslavas pilsētas vārdā, un šis nosaukums vairs nav mainījies.

## Ielu savienojumi
Braslavas iela ir savienota ar šādām ielām:
* Lielā iela (T veida krustojums)
* Kriņicas iela (savienojums ar bezvārda ielu)

## Atsauces
Danilo Mihaļs

**Danilo Mihaļs** (ukraiņu: *Данило Мигаль*; 1955—2024) bija Kanādas ukrainis, diasporas aktīvists, Ukrainas jauniešu savienības biedrs. Pazīstams ar protestu pret padomju okupāciju Ukrainā 1976. gada Olimpiskajās spēlēs.

## Dzīvesgājums
Dzimis ukraiņu emigrantu ģimenē Tanderbejā. Tēvs — Bohdans Mihaļs, divīzijas „Galīcija” ārsts, māte — Kanādas ukrainiete Viktorija-Anna Balabuha. 

2021. gadā apbalvots par ieguldījumu Ukrainas kopienas attīstībā Kanādā.

## 1976. gada protests
thumb|Mihaļa protests pret padomju okupāciju Olimpiskajās spēlēs (1976)|left
1976. gada 27. jūlijā futbola spēles PSRS — VDR laikā Monreālas Olimpiskajās spēlēs Danilo izskrēja laukumā ar Ukrainas karogu un saucienu „Brīvību Ukrainai”, nodejoja hopaku. Viņu aizturēja policija, bet ātri atbrīvoja. Notikumu PSRS noklusēja.

2010. gados retu video ar protestu atrada žurnālists Mikola Kņažickis.

## Godināšana
2022. gadā šo pašu karogu svinīgi pacēla Ukrainas futbola sezonas atklāšanā. Prezidents Zelenskis pieminēja Mihaļa rīcību savā runā Karoga dienā.

## Ārējās saites
Sausā iela

**Sausā iela** ir iela Daugavpilī, Jaunās Forštates apkaimē. Sausā iela sākas krustojumā ar Stāvo ielu, ved ziemeļu virzienā un beidzas krustojumā ar Rēzeknes ielu. Sausajā ielā ir dzīvojamā apbūve.

Ielas garums ir aptuveni 170 metri, visā garumā tai nav seguma. Satiksmes kustība atļauta abos virzienos vienā joslā. Sabiedriskais transports pa Sauso ielu nekursē.

Sausā iela izveidojusies Raipoles ciema nomalē (no 1930. gadiem Vecās Forštates sastāvā). 1980. gados, ar Jaunās Forštates (tolaik 1. Maija) rajona būvniecību, Sausās ielas teritorija tika iekļauta šajā jaunajā rajonā. Ielas rietumu (nepārnumuru) pusē ir saglabājusies vecā apbūve, bet austrumu pusē uzceltas tipveida piecstāvu mājas.

Ielas nosaukums cēlies no tās atrašanās paugurā. Laika gaitā tas nav mainījies.

## Ielu savienojumi
Sausā iela ir savienota ar šādām ielām:
* Stāvā iela
* Rēzeknes iela
Projekcija (lineārā algebra)

thumb|300x300px|Pēc projicēšanas <math>P\vec{v} = \vec{u}</math>, vektors <math>\vec{v}</math> zaudē komponenti <math>\vec{u}_{\perp}</math>. Vairākas reizes atkārtojot projicēšanu, tas pats vektors tiek iegūts <math>P^2 \vec{v} = P\vec{v} = \vec{u}</math>
**Projekcija** lineārajā algebrā un funkcionāļu analīzē ir lineāra transformācija P no vektortelpas uz to pašu vektortelpu ar īpašību, ka P \circ P = P. Šī īpašība nozīmē, ka projekciju P var veikt vienreiz vai vairākas reizes, taču rezultāts būs tas pats. Ir iespējams spriest par projekcijas ietekmi uz ģeometrisku objektu, ja apskata kā atsevišķi punkti tiek projicēti.

## Piemēri

### Ortogonālā projekcija
thumb|300x300px|Ortogonālā projekcijas piemērs- punkti tiek kartēti uz taisnes <math>m</math> pēc mazākās distances uz taisni.
Otrogonālām projekcijas var interpretēt kā transformēt punktu uz kādu tuvāko punktu uz taisnes, plaknes vai kā cita. Piemēram, funkcija, kas pārvērš punktu (x, y, z) trīs dimensionālā telpā uz punktu (x, y, 0) ir ortogonāla projekcija uz *xy*-plakni. Šo funkciju var pierakstīt kā matricu:

P = \begin{pmatrix} 1 & 0 & 0 \\
0 & 1 & 0 \\
0 & 0 & 0\end{pmatrix}

Šī projekcija pārveido patvaļīgo vektoru šādi: P \begin{pmatrix}
x \\ y \\ z
\end{pmatrix} = 
\begin{pmatrix}
x \\ y \\ 0
\end{pmatrix}. Lai pārlaicinātos, ka P ir projekcija, jeb P^2 = P, aprēķinām: P^2 \begin{pmatrix}
x \\ y \\ z
\end{pmatrix} = 
P \begin{pmatrix}
x \\ y \\ 0
\end{pmatrix} =
\begin{pmatrix}
x \\ y \\ 0
\end{pmatrix} =
P \begin{pmatrix}
x \\ y \\ z
\end{pmatrix}

### Slīpleņķa projekcija
Piemērs neortogonālai (slīpleņķa) projekcijai ir P = \begin{pmatrix} 0 & 0 \\
\alpha & 1 
\end{pmatrix}. Var pārliecināties ar matricu reizināšanu, ka šī matrica ir projekcijas matrica: P^2 = \begin{pmatrix} 0 & 0 \\
\alpha & 1 
\end{pmatrix}
\begin{pmatrix} 0 & 0 \\
\alpha & 1 
\end{pmatrix} = 
\begin{pmatrix} 0 & 0 \\
\alpha & 1 
\end{pmatrix}

## Atsauces
Fantastiskais četrinieks

**Fantastiskais četrinieks** () ir supervaroņu komanda ASV izdevniecības *[[Marvel Comics]]* komiksos. Pirmo reizi supervaroņu komanda parādīta tāda paša nosaukuma komiksu sērijas pirmajā izdevumā (1961. gada novembrī), mēģinot ieviest jaunu reālisma līmeni šajā medijā. Tā bija pirmā supervaroņu komanda, ko izveidoja mākslinieks/līdzscenārists Džeks Kērbijs un redaktors/līdzscenārists Stens Lī.

Četri tēli, kas tradicionāli saistās ar Fantastisko četrinieku, kuri ieguva superspējas pēc kosmisko starojuma iedarbības zinātniskas misijas laikā kosmosā, ir Misters Fantastiskais (Rīds Ričardss), zinātnes ģēnijs un grupas līderis, kurš var izstiept savu ķermeni neticamā garumā un formā; Neredzamā Sieviete (Sūzena "Sjū" Storma-Ričardsa), Rīda draudzene un vēlākā sieva, kura var padarīt sevi neredzamu un projicēt spēcīgus neredzamus spēka laukus un triecienviļņus; Cilvēka Lāpa (Džonijs Storms), Sjū jaunākais brālis, kurš var radīt liesmas, apņemt sevi ar tām un lidot; un briesmonīgais Tas (Bens Grims), viņu īgnais, bet labvēlīgais draugs, bijusī koledžas futbola zvaigzne, Rīda koledžas istabas biedrs un prasmīgs pilots, kuram piemīt milzīgs pārcilvēcisks spēks un izturība, pateicoties viņa akmenim līdzīgajai miesai.

Kopš savas parādīšanās 1961. gadā Fantastiskais četrinieks attēlots kā nedaudz disfunkcionāla, tomēr mīloša ģimene. Laužot tradīcijas ar citiem komiskiem arhetipiem, dalībnieki ķildojās, turēja gan dziļus, gan sīkus aizvainojumus un izvairījās no anonimitātes vai slepenām identitātēm, dodot priekšroku slavenības statusam. Viņi vairākas reizes sastapušies ar tādiem tēliem kā ļaunais monarhs Doktors Dūms; planētas aprijošais Galaktuss; Krī Impērijas nežēlīgais un tirāniskais izpildītājs Ronans Apsūdzētājs; Negatīvās zonas valdnieks Annihiluss; pazemes ļaundaris Kurmju vīrs; jūras princis Neimors; kosmosā ceļojošais Sudraba sērfotājs; Skrallu karotājs Kl'rts un Molekulu vīrs.

Fantastiskais četrinieks adaptēts arī citos medijos, tostarp vairākās videospēlēs, animācijas seriālos un spēlfilmās.

## Atsauces

## Ārējās saites

*
Krustpils iela (Daugavpils)

**Krustpils iela** ir iela Daugavpilī, Jaunbūves apkaimē. Tā sākas no 18. novembra ielas uzbēruma pie pārvada pāri dzelzceļam, ved ziemeļrietumu virzienā un beidzas krustojumā ar Puškina ielu.

Ielas garums ir 245 metri. Visā garumā tā ir divu joslu platumā un klāta ar asfalta segumu. Satiksmes kustība norit abos virzienos. Sabiedriskais transports pa Krustpils ielu nekursē, tuvākā pietura ir "Baznīcu kalns" 18.&nbsp;novembra ielā. 

Krustpils ielā ir dzīvojamā apbūve. Ielas pārnumuru pusē 1980. gados uzcēla tipveida piecstāvu mājas, bet nepārnumuru pusē ir saglabājusies vecā privātmāju apbūve.

Krustpils iela (līdz 1920. gadam ) ir šīs ielas sākotnējais nosaukums, laika gaitā tas nav mainījies.

## Ielu savienojumi
Krustpils iela ir savienota ar šādām ielām:
* 18. novembra iela (savienojums tikai gājējiem)
* Drujas iela (savienojums tikai gājējiem)
* Puškina iela (T veida krustojums)
Kopra

**Kopra** (, *koppara*) ir žāvēts baltais kokosriekstu mīkstums, no kura iegūst kokosriekstu eļļu. Tradicionāli kokosrieksti kopras sagatavošanai tiek žāvēti saulē, bet tiek izmantota arī žāvēšana krāsnīs. No katra rieksta var iegūt no 80 līdz 500 gramiem kopras. Kopra ir ēdama un satur vidēji 6% ūdens, 67% tauku, 16% ogļhidrātu un 9% olbaltumvielu.

No kopras iegūst eļļu ar zemu kušanas temperatūru (20–27 °C), ko izmanto pārtikā un kā tehnisku izejvielu. Pēc eļļas atdalīšanas ar karsto presēšanu (kopras sastāvā ir 60–70 % eļļas) paliek kopras rauši, ko izmanto kā lopbarību.

Kopras eļļa tiek izmantota kā izejviela margarīna, rūpniecisko eļļu, glicerīna, ziepju un napalma ražošanai. Eļļa ir bagāta ar laurīnskābi, kas padara to par nozīmīgu izejvielu kosmētikas ražošanā. 

2017. gadā kopras eksporta vērtība pasaulē bija 145–146 miljoni ASV dolāru. Lielākā eksportētāja bija Papua-Jaungvineja ar 35% no pasaules kopējā apjoma, kam sekoja Indonēzija (20%), Zālamana salas (13%) un Vanuatu (12%). Lielākā kopras importētāja ir Filipīnas, kas importē 93,4 miljonus ASV dolāru jeb 64% no pasaules kopējā apjoma.

Transportēšanai kopra ir klasificēta kā bīstama viela tās spontānās uzliesmošanas īpašību dēļ.

## Atsauces

## Ārējās saites
Linda Mence

**Linda Mence** (arī **Linda Gabarajeva**; dzimusi 1992. gada 20. janvārī Rīgā) ir latviešu dzejniece.

## Biogrāfija
Bakalaura grāds iegūts Latvijas Sporta pedagoģijas akadēmijā kā vieglatlētikas vecākajai trenerei. Latvijas mākslas akadēmijā iegūts maģistra grāds grafikas mākslā.

Dzejā debitēja 2023. gadā ar krājumu "Apļi", kas saņēmis Ojāra Vācieša prēmiju dzejā un Latvijas Literatūras gada balvu kategorijā "Spilgtākā debija". Bērnu literatūrā ienāk ar dzejoļu grāmatu "Kosmoss ir virs bēniņiem", kas tika nominēta gan Latvijas Literatūras gada balvai, gan Jāņa Baltvilka balvai. Ikdienā strādā kā portāla *[[Punctum]]* redaktore.

## Bibliogrāfija
* *Apļi*. Rīga: Neputns, 2023.
* *Kosmoss ir virs bēniņiem* (dzeja bērniem). Rīga: Neputns, 2024.

## Atsauces
Hodmezēvāšārheja

**Hodmezēvāšārheja** () ir pilsēta ar meģes tiesībām Ungārijas dienvidos, apriņķa centrs un otra lielākā apdzīvotā vieta Čongrādas-Čanādas vārmeģē. Kādreiz tā bija viens no svarīgākajiem Lielā līdzenuma (Ālfelda) ekonomiskajiem un kultūras centriem un viena no veiksmīgākajām bijušajām tirgus pilsētām. Līdz 20. gadsimta vidum tā bija viena no apdzīvotākajām pilsētām valstī.

## Vēsture
Mūsdienu pilsēta radās 15. gadsimtā, tika apvienoti Hodas, Vāsārhejas, Tarjānas un Ābrāņas ciemi, un tika nodibināta tirgus pilsēta. Ir zināms, ka pilsēta par Hodvāšārheju tika nosaukta 1437. gadā. Pilsētas atrašanās vieta blakus ceļam, kas veda no Čongrādas uz Čanādu, bija izdevīga tirdzniecības attīstībai. Viduslaikos tās izaugsmi veicināja tirgi, jo īpaši lopu tirdzniecība. No 16. gadsimta vidus līdz 18. gadsimta sākumam pilsēta bija Osmaņu impērijas varā. Pilsēta sāka strauji augt 19. gadsimta otrajā pusē pēc Tisas upes regulēšanas un apkārtējo mitrāju nosusināšanas; pilsēta attīstījās arī industriāli un 19. gadsimta beigās ar 55 tūkstošiem iedzīvotāju tā bija ceturtā lielākā Ungārijā. 20. gadsimtā Hodmezēvāšārheja attīstījās kā tirdzniecības un vēlāk arī kā rūpniecības centrs. 

## Atsauces

## Ārējās saites

*
Niedru iela (Daugavpils)

**Niedru iela** ir iela Daugavpilī, Daugavas kreisajā krastā, Grīvas apkaimē. Niedru iela sākas krustojumā ar Dostojevska ielu, ved dienvidu virzienā un beidzas krustojumā ar Stellas ielu. Niedru ielā ir privātmāju apbūve.

Niedru ielas garums ir 518 metri. Visā garumā tā ir klāta ar grants segumu, satiksmes kustība norit abos virzienos. Posmā starp Skolas ielu un Pieneņu ielu Niedru ielu pārtrauc neliels purvs. Sabiedriskais transports pa Niedru ielu nekursē.

Nosaukums jaunizveidotajai Niedru ielai piešķirts 1957. gadā. Laika gaitā tas nav mainījies.

## Ielu savienojumi
Niedru iela ir savienota ar šādām ielām:
* Dostojevska iela (T veida krustojums)
* Skolas iela
* Pieneņu iela
* Stellas iela (T veida krustojums)

## Atsauces
Pērses iela (Daugavpils)

**Pērses iela** ir iela Daugavpilī, Viduspoguļankas apkaimē. Ielā ir privātmāju apbūve.

Pērses iela sastāv no diviem atsevišķiem posmiem. Pirmais posms sākas krustojumā ar Ventas ielu, ved uz ziemeļiem, pēc tam uz rietumiem un beidzot uz dienvidiem līdz savienojumam ar to pašu Ventas ielu. Šī posma garums ir aptuveni 430 metri. Otrais posms ir tikai 65 metru garš, tas atzarojas no Liliju ielas uz rietumiem un beidzas strupceļā. Tas izskatās kā pirmā posma turpinājums, tomēr tie posmi ir atdalīti ar purvainu zemesgabalu.

Visā garumā Pērses iela ir klāta ar grants segumu. Ielas sarkano līniju platums ir 12 metri. Satiksmes kustība norit abos virzienos. Sabiedriskais transports pa Pērses ielu nekursē, tuvākā pietura ir "Ventas iela".

Pērses ielas nosaukums ir zināms kopš Latvijas PSR gadiem un laika gaitā nav mainījies.

## Ielu savienojumi
Pērses iela ir savienota ar šādām ielām:
* Ventas iela
* Liliju iela (T veida krustojums)

## Atsauces
Dunaūjvāroša

**Dunaūjvāroša** () ir pilsēta ar meģes tiesībām Ungārijas vidusdaļā, apriņķa centrs un otra lielākā apdzīvotā vieta Fejēras vārmeģē. Atrodas Donavas kreisajā krastā 52 km no vārmeģes centra Sēkešfehērvāras un 70 km no valsts galvaspilsētas Budapeštas. Viena no jaunākajām pilsētām valstī un nozīmīgs industriāls centrs.

## Vēsture
Mūsdienu pilsēta sākta būvēt 1949. gadā Dunapenteles ciema vietā kā pilsētiņa pie jaunbūvējamā metalurģiskā kombināta *Dunai Vasmű*. 1951. gadā tai piešķirts pilsētas statuss un tā nodēvēta par **Stālinvārošu** (*Sztálinváros*) par godu Josifam Staļinam. Pēc 1956. gada ungāru revolūcijas pārdēvēta neitrālā nosaukumā par Dunaūjvārošu — ‘Donavas jauno pilsētu’.

## Atsauces

## Ārējās saites

*
Akadēmijas galerija (Florence)

**Akadēmijas galerija** () ir mākslas muzejs Florencē, Itālijā. Vislabāk zināma kā Mikelandželo skulptūras "Dāvids" mājvieta. Galerijā atrodas arī citas Mikelandželo skulptūras un plaša florentīniešu mākslinieku gleznu kolekcija, galvenokārt no 1300.—1600. gadu perioda (no Trecento līdz vēlajai renesansei). Tā ir mazāka un specializētāka nekā Ufici, galvenais mākslas muzejs Florencē. Robežojas ar Florences Mākslas akadēmiju, bet, neskatoties uz nosaukumu, ar to nav saistīta.

 to apmeklēja 1,46 miljoni apmeklētāju, padarot to par otro visvairāk apmeklēto mākslas muzeju Itālijā pēc Ufici (2,02 miljoni).

## Vēsture
thumb|Galerijas ārskats
Akadēmijas galeriju 1784. gadā dibināja Pjetro Leopolds, Toskānas lielhercogs.

 tika atvērta "Mūzikas instrumentu muzeja" kolekcija, kurā ir mūzikas instrumenti, ko radījuši Stradivāri, Nikolo Amāti un Bartolomeo Kristofori, un kurus iegādājās Florences konservatorija.

 muzejs veiksmīgi tiesājās ar žurnāla izdevēju par Mikelandželo "Dāvida" attēla lietošanu bez muzeja atļaujas, lai gan mākslas darbs (kas fiziski atrodas muzejā) pieder sabiedrībai. Muzejs iebilda arī pret to, ka *GQ Italia* izmantoja lentikulāru vāku, lai pārslēgtos starp statujas attēlu un Pjetro Boselli.

## Darbi
Akadēmijas galerijā kopš  atrodas Mikelandželo radītais oriģinālais "Dāvids". Skulptūru, kā tiek apgalvots, atveda uz Akadēmiju saglabāšanas nolūkos, lai gan tās pārvietošanā no iepriekšējās āra atrašanās vietas Sinjorijas laukumā iesaistījās arī citi faktori. Sākotnējais nodoms bija izveidot "Mikelandželo muzeju" ar oriģinālām skulptūrām un zīmējumiem, lai atzīmētu mākslinieka dzimšanas 400. gadadienu. Šodien galerijas nelielā Mikelandželo darbu kolekcija ietver viņa četras nepabeigtas skulptūras "Gūstekņi", kas bija paredzēti pāvesta Jūlija II kapavietai, un "Svētā Mateja" statuju, kas arī ir nepabeigta.  tiem pievienoja "Palestrīnas Pieta", kas atklāta Barberinī kapelā Palestrīnā, lai gan eksperti tagad uzskata, ka tās piedēvēšana Mikelandželo ir šaubīga.

Citi izstādītie darbi ir florentīniešu gleznas no 13. un 16. gadsimta, tostarp Paolo Učelo, Domeniko Girlandajo, Sandro Botičelli un Andrea del Sarto darbi; kā arī no Augstās renesanses Džambalonja oriģinālais pilna izmēra ģipša modello darbam "Sabīniešu sieviešu nolaupīšana". Papildus vairākām florentīniešu gotikas gleznām galerija uzglabā krievu ikonu kolekciju, ko savākuši Lorēnas namam piederošie Toskānas lielherogi, no kuriem viens bija Leopoldo.

## Atsauces

## Ārējās saites

*
Kailais ierocis (2025. gada filma)

**"Kailais ierocis"** () ir 2025. gada ASV kriminālkomēdijas filma, kuras režisors ir Akiva Šeifers. Tā ir ceturtā filma "Kailais ierocis" filmu ciklā un turpinājums 1994. gada filmai "Kailais ierocis 33 1/3". Filmā galvenās lomas atveido Liams Nīsons, Pamela Andersone, Pols Volters Hauzers, Kevins Djūrands un Denijs Hjūstons.

Filma stāsta par leitnanta Frenka Drebina dēlu, kurš sekojot sava tēva pēdās, cenšas novērst policijas vienības slēgšanu.

Filmas "Kailais ierocis" pirmizrāde notika , bet Latvijā — 1. augustā. Filmu izplatīja *[[Paramount Pictures]]*. Filma saņēma pozitīvu kritiķu novērtējumu.

## Atsauces

## Ārējās saites
Ņeftegorska (Sahalīnas apgabals)

**Ņeftegorska** (), līdz 1970. gadam — **Vostoka** (*Восток*), ir zemestrīces iznīcināts pilsētciemats Sahalīnas apgabalā, Krievijā.

Apdzīvota vieta atradās 98 km uz dienvidiem no Ohas pilsētas. Dibināta 1964. gadā. 1995. gada 28. maijā ciemats tika ievērojami iznīcināts zemestrīces rezultātā, gāja bojā apmēram 2100 cilvēki, bet pirms katastrofas ciemata pastāvīgais iedzīvotāju skaits bija 3197 cilvēki. Ciemats tika atzīts par neatjaunojamu un 1995. gada 29. septembrī likvidēts.

Pēc Krievijas prezidenta Borisa Jeļcina rīkojuma 1995. gada 31. maijā tika izsludināts valsts mēroga sēru diena.

## Ārējās saites
Otto Simonsons

**Otto Jākobs Simonsons** (; dzimis , miris ) bija vācu arhitekts, kas zināms ar savu ieguldījumu sabiedriskajā arhitektūrā Vācijā, Krievijā un Gruzijā.

Gotfrīda Zempera audzēknis, Simonsons studēja Drēzdenes Karaliskajā mākslas akadēmijā. 1853.—1854. gadā viņš Leipcigā uzcēla Lielo kopienas sinagogu. Nākamajā gadā viņš devās uz Sanktpēterburgu, kur uzņēmās vairākus projektus, tostarp Šuvalovu pils (kopš 2013. gada Faberžē muzejs) ēdamzāles pārbūvi neogotikas koka arhitektūras stilā. Dzīvojot Sanktpēterburgā, viņš apprecējās ar latvieti Mariju Lazāriju (1840—1898).

1856. gadā Krievijas gubernators uzaicināja Simonsonu uz Tiflisu (mūsdienu Tbilisi), kur 1858. gadā viņu iecēla par ģenerālarhitektu. Viņa ievērojamie darbi Tiflisā ir vicekaraļa pils paplašināšanu un klasiskās sporta zāles celtniecību. Sadarbībā ar vācu ainavu arhitektu Heinrihu Šareru viņš projektēja Aleksandra dārzu, mūsdienās 9. aprīļa parks.

Simonsonu uzņēma Sanktpēterburgas Ķeizariskajā Mākslas akadēmijā kā arhitektūras akadēmiķi. Īstenais valsts padomnieks. 1904. gadā viņš pārcēlās uz Rīgu, lai atbalstītu savu par atraitni palikušo meitu Olgu (1862—1918). Šajā laikā viņš ceļoja uz Ēģipti, Grieķiju un Itāliju, lai pētītu reģionālos arhitektūras stilus.

## Atsauces

### Literatūra
*
Dobeles iela (Daugavpils)

**Dobeles iela** ir iela Daugavpilī, Jaunbūves apkaimē. Tā sākas krustojumā ar Siguldas ielu, ved ziemeļrietumu virzienā un beidzas krustojumā ar Ventspils un Smilšu ielu. Dobeles ielā ir daudzstāvu un privātmāju dzīvojamā apbūve.

Dobeles ielas kopējais garums ir aptuveni 1120 metri. Visā garumā iela ir divu joslu platumā un klāta ar asfalta segumu. Satiksmes kustība norit abos virzienos. Sabiedriskais transports pa Dobeles ielu nekursē, tuvākās pieturas ir "Ventspils iela" un "Jelgavas iela" 18. novembra ielā.

Dobeles ielas agrākais nosaukums bija **Pleskavas iela** (līdz 1920. gadam ). 1934. gada 7. decembrī iela ieguva tagadējo nosaukumu, kas laika gaitā nav mainījies.

## Ievērojami objekti
* Nr. 30 — Augšdaugavas novada kultūras centrs “Vārpa”.
* Nr. 39 — viesnīca "Dinaburg SPA Hotel".
* Blakus ielai atrodas stadions "Celtnieks".

## Ielu savienojumi
Dobeles iela ir savienota ar šādām ielām:
* Siguldas iela
* Lielā Dārza iela
* Bauskas iela
* Strādnieku iela
* 18. novembra iela
* Tautas iela
* Puškina iela
* Miera iela
* Arodu iela
* Smilšu iela / Ventspils iela (apļveida krustojums)

## Atsauces
Spīdolas iela (Daugavpils)

**Spīdolas iela** ir iela Daugavpilī, Vizbuļu apkaimē. Tā sākas krustojumā ar Purvu ielu, ved pa lauztu līniju pārsvarā dienvidu virzienā un beidzas krustojumā ar Ceriņu ielu. Spīdolas ielā ir privātmāju un vasarnīcu apbūve.

Ielas kopējais garums ir aptuveni 440 metri. Visā garumā Spīdolas iela klāta ar grants segumu, tās sarkano līniju platums ir 6 metri. Satiksmes kustība norit abos virzienos vienā joslā. Sabiedriskais transports pa Spīdolas ielu nekursē.

Iela izveidota 1970. gados, bet nosaukums tai piešķirts tikai 2005. gada 25. augustā.

## Ielu savienojumi
Spīdolas iela ir savienota ar šādām ielām:
* Purvu iela (T veida krustojums)
* Bērzu iela (savienojums ar bezvārda ceļu)
* Melleņu iela (savienojums ar bezvārda ceļu)
* Ceriņu iela (T veida krustojums)

## Atsauces
The Good Neighbor

***The Good Neighbor*** ir 2022. gada ASV un Latvijas mistērijas kriminālais trilleris, kura scenārija autori ir Stefans Riks (arī režisors) un Ross Pārtridžs. Galvenās lomas filmā atveido Džonatans Rīss Meijerss, Lūks Klaintenks, Eloīsa Smita un Brūss Deivisons. Šis ir Rika  tāda paša nosaukuma 2011. gada Vācijas filmas rīmeiks.

Divu ļoti atšķirīgu kaimiņu topošā draudzība iegūst traģisku pavērsienu, kad Deivids notriec jaunu sievieti, kā rezultātā viņa mirst.

Filmēšana norisinājās dažādās Latvijas vietās. No latviešu aktieriem filmā redzami Ieva Florence-Vīksne, Guna Zariņa, Ieva Segliņa, Regīna Razuma, Juris Bartkevičs, Jurijs Djakonovs, Dainis Grūbe un Ģirts Ķesteris.

## Atsauces

## Ārējās saites
Lauma Reinholde

**Lauma Reinholde** (1906—1986) bija latviešu komponiste, pianiste un pasniedzēja, kas starptautiski uzstājusies un sakomponējusi vairāk nekā 300 skaņdarbus. Lai gan pēc laulībām viņu dažreiz dēvēja par **Laumu Vikmani**, tomēr viņa vislabāk pazīstama kā Lauma Reinholde.

## Dzīvesgājums
Reinholde piedzima Rīgā muzikālā ģimenē. Viņas māte Alvīne Rozenberga bija pianiste, bet tēvs Jānis Reinholds bija komponists, diriģents un vijolnieks.

Klavierspēli viņa sāka mācīties trīs gadu vecumā un mācījās Rīgas konservatorijā (mūsdienās Jāzepa Vītola Latvijas Mūzikas akadēmija) un Pēterburgas konservatorijā. Viņas skolotāju vidū bija Arvīds Daugulis un Jāzeps Vītols.

Pēc absolvēšanas 1926. gadā Reinholde studēja ārzemēs. Aprakstot šo laiku autobiogrāfiskā rakstā ("Manas dzīves ceļā". Zeltene, Nr. 3, 01.02.1934.), viņa atzīmēja: "Lai gan vēlējos tūlīt pēc konservatorijas beigšanas braukt uz ārzemēm papildināties, tomēr tas izdevās tikai pēc 2 gadiem, jo ātrāk nevarēju sadabūt līdzekļus. Ar kultūras fonda pabalstu un daļiņu pašas iekrātās naudas devos pasaulē. Daudzas neaprakstāmi grūtas dienas nācās pārciest šajos ārzemju studiju laikos (Vācijā un Polijā). Bieži aptrūka līdzekļi, un pavadīt dienas četras no vietas bez maizes kumosa, man nebija retums."

1936. gadā Reinholde apprecējās ar skolotāju un mūziķi Elmāru Verneru Vikmani. Viņa mācīja klavierspēli un mūzikas teoriju, kā arī strādāja par pianisti Rīgas Filharmonijas orķestrī un operā, sniedzot klavierkoncertus Somijā, Polijā un Zviedrijā. Viņa bieži uzstājās kopā ar dziedātāju Helēnu Kozlovsku-Ersu.

Muzikologs Oļģerts Grāvītis Reinholdi raksturoja kā "pieredzējušu vokālās mūzikas komponisti", norādot, ka "viņa teicami prot izmantot dziedoņu balss iespējas, likdama lietā visu savu pianistes māku, viņa ir dziesmai radījusi tehniski bagātīgi izstrādātus, satura zemtekstus pasvītrojošus klavierpavadījumus. Daudzās jo daudzās vokālajās kompozīcijās jūtamas profesora Jāzepa Vītola skolas labākās tradīcijas. Gribas piebilst, ka Laumas Reinholdes patstāvīgās daiļrades sākuma periodā, raksturīgs spēcīgs temperaments, liela emocionālā aizrautība, laba muzikālā gaume."

## Atsauces

## Ārējās saites
* Klausīties Laumas Reinholdes mūziku
Reda (nozīmju atdalīšana)

**Reda** var būt:

* Reda — pilsēta Polijā;
* Fēlikss Reda (*Felix Reda*; 1986) — Vācijas politiķis;
* Muhameds Ali Reda (محمد على رضا; 1975) — Ēģiptes bokseris.
Artilērijas iela (Daugavpils)

**Artilērijas iela** ir iela Daugavpilī, Vecās Forštates apkaimē. Tā sākas krustojumā ar Ormaņu ielu, ved ziemeļu virzienā līdz pilsētas robežai, pagriežas uz rietumiem un beidzas krustojumā ar Vidzemes ielu. Artilērijas ielā ir privātmāju apbūve.

Ielas garums ir aptuveni 1140 metri, sarkano līniju platums ir 8—11 metri. Visā garumā tā ir klāta ar grants segumu. Satiksmes kustība atļauta abos virzienos. Sabiedriskais transports pa Artilērijas ielu nekursē, tuvākā pietura ir "Ezeru iela" Vidzemes ielā.

## Vēsture
Iela iezīmēja vēsturisko robežu starp Raipoli un Aizezera sādžu (tagadējās Vecās Forštates daļas).

Agrākais ielas nosaukums bija **Lielā Lēģeru iela**. Tagadējais nosaukums piešķirts 1930. gadu vidū un kopš tā laika nav mainījies.

## Ielu savienojumi
Artilērijas iela ir savienota ar šādām ielām:
* Ormaņu iela (T veida krustojums)
* Ezeru iela
* Kalnu iela (T veida krustojums)
* Ciema iela (T veida krustojums)
* Pļavu iela (T veida krustojums)
* Stāvā iela (T veida krustojums)
* Špoģu iela (T veida krustojums)
* Ganību iela (T veida krustojums)
* Vingru iela (T veida krustojums)
* Vidzemes iela (T veida krustojums)

## Atsauces
Dededo

**Dededo** (, ) ir lielākā apdzīvotā vieta Guamā, ASV nepārinkorporētā teritorijā Klusā okeāna rietumos. 2020. gadā Dededo iedzīvotāju skaits bija vairāk nekā 44 tūkstoši, padarot to par lielāko Guamas ciemu un vienu no lielākajām apdzīvotajām vietām Mikronēzijā.

Dededo atrodas Guamas ziemeļu daļā un ir nozīmīgs reģionālais centrs ar skolām, veikaliem un citiem infrastruktūras objektiem. Lielākā daļa iedzīvotāju ir čamorri un filipīniešu izcelsmes.

## Ārējās saites
Tulks

[thumb|[Džons Draidens — angļu dzejnieks, dramaturgs, kritiķis un tulks]]
**Tulks** ir persona, kas pārtulko runātu vai zīmju valodā izteiktu informāciju no vienas valodas citā. Tulkotāja darbs ir būtisks starpkultūru saziņā, diplomātijā, starptautiskās konferencēs, tiesās, veselības aprūpē.

Tulki atšķiras no tulkotājiem, kuri galvenokārt nodarbojas ar rakstiska teksta tulkošanu. Tulka uzdevums ir tūlītēji pārnest izteikto saturu mutiski vai zīmju valodā, saglabājot precizitāti un runātāja nolūku.

Lai strādātu par tulku, nepieciešamas izcilas valodas prasmes vismaz divās valodās, kā arī labas komunikācijas spējas, kultūras izpratne un koncentrēšanās spējas. Dažās jomās, piemēram, tieslietās vai medicīnā, var būt nepieciešama arī profesionāla sertifikācija vai speciāla apmācība.

## Tulka profesijas izcelsme
Tulkošana un tulkošana mutiski ir viena no senākajām profesijām pasaulē. Tulki bijuši nepieciešami jau senajās civilizācijās, kur dažādu valodu un kultūru pārstāvji sadarbojās tirdzniecībā, diplomātijā vai kara laikā.

Jau Senajā Ēģiptē un Mezopotāmijā pastāvēja ierēdņi, kas pārtulkoja valdnieku rīkojumus vai ārvalstu sūtņu vēstījumus. Senajā Grieķijā un Romas impērijā tulki tika izmantoti kontaktos ar iekarotajām tautām. Tulkošana bija arī nozīmīga reliģiskā kontekstā, piemēram, tulkojot Bībeles tekstus dažādās valodās.

Viduslaikos tulki bieži vien strādāja pie karaliskajiem galmiem vai baznīcas pārvaldē, un viņiem nereti bija arī diplomātu vai starpnieku loma. Islāma pasaulē, īpaši Bagdādē, tulki un tulkotāji palīdzēja saglabāt un pārtulkot senos grieķu, persiešu un indiešu tekstus arābu valodā, sekmējot zināšanu pārnesi uz Eiropu.

Līdz ar drukas izgudrošanu un valstu attīstību pieauga pieprasījums pēc gan rakstiskajiem tulkojumiem, gan kvalificētiem tulkiem. Mūsdienās tulki ir svarīga saikne starp tautām globālajā pasaulē – ne tikai diplomātijā, bet arī starptautiskajā tirdzniecībā, tieslietās, medicīnā un medijos.

## Skatīt arī
* Tulkošana
* Zīmju valoda
* Valodniecība

## Ārējās saites

* Starptautiskā konferenču tulku asociācija (AIIC)
* Starptautiskā tulku un tulkotāju federācija (FIT)
Saigona (upe)

**Saigona** () ir upe Vjetnamas dienvidu daļā. Tā sākas Lamdongas provincē un plūst uz dienvidiem, ietekot Donnajas upē netālu no Hošiminas. Upe ir nozīmīga ūdens transporta artērija reģionā, sevišķi ap Hošiminu.

Lielākās pietekas ir Benkata (*Bến Cát*) un Tītina (*Thị Tính*). Upe ir kuģojama un tiek izmantota arī apūdeņošanai un rūpnieciskām vajadzībām.

## Ārējās saites
Contra

***Contra*** (īstajā vārdā **Margus Konnula** (; dzimis 1974. gada 22. martā Urvastē, Igaunijā) ir igauņu dzejnieks, prozaiķis, atdzejotājs un tulkotājs.

## Biogrāfija
*Contra* raksta dzeju un grāmatas bērniem, lielākoties igauņu valodā. Viņa pirmais dzejoļu krājums *Ohoh!* iznāca 1994. gadā.

Latviešu valodu apguvis pašmācības ceļā — caur Eduarda Veidenbauma daiļradi; atdzejojis viņa dzejoļus igauņu valodā. Viņa oriģināldzejoļi latviešu valodā apkopoti krājumā "Tik grūti ir būt latvietim". Atdzejojis un tulkojis daudzus nozīmīgus latviešu literatūras darbus igauņu valodā. Kopš 1998. gada Igaunijas rakstnieku savienības biedrs. Saņēmis gan Dzintara Soduma balvu, gan Latvijas literatūras gada balvu.

## Bibliogrāfija

### Dzeja

* "Tik grūti ir būt latvietim", Rīga: Pētergailis, 2019
* "Kuram, vedas! Kuram vedas?", Rīga: Helios, 2022

### Atdzeja un tulkojumi

#### Proza

* Alvis Hermanis, "Päevik" ("Dienasgrāmata"), Tallina: Tallinna Linnateater, 2018
* Nora Ikstena, "Emapiim" ("Mātes piens"), Tallina: Kirjastus Hunt, 2018
* Agnese un Madara Rutkēvičas, "Must ülikond. Luulevalik. Paus" ("Melnais uzvalks. Prozas un dzejas izlase. Pauze"), Tartu: Balti regiooni keelte osakond, 2019
* Luīze Pastore "Jakobi väga hästi õnnestunud plaan" ("Maskačkas stāsts"), Tallina: Helios, 2019
* Anete Melece "Kiosk" ("Kiosks"), Tallina: Päike ja Pilv, 2020
* Andris Akmentiņš, "Õpetajad" ("Skolotāji"), Tallina: Mina ise, 2021
* Rasa Bugavičute-Pēce "Poiss, kes nägi pimeduses" ("Puika, kurš redzēja tumsā"), Tallina: Mina ise, 2021
* Guntis Berelis "Härra Heideggerile meeldivad kassid ja teisi jutte" ("Heidegera kungam patīk kaķi un citi stāsti"), Tallina: Looming Raamatakogu, 2022
* Guntis Berelis "Sõnad olid liigsed" ("Vārdiem nebija vietas"), Tallina: Mina ise, 2023
* Lauris Gundars "Tere, Vaal!" ("Sveiks, Vali!"), Tallina: Rahva Raamat, 2023
* Andris Kalnozols "Kalender on mu nimi" ("Kalendārs mani sauc"), Tallina: Postimehe Kirjastus OÜ, 2023

#### Dzeja
* Eduards Veidenbaums "Mind ärge lugege" ("Mani nelasiet"), Pērnava: Jumalikud Ilmutused, 2014
* Inese Zandere "Tuhatnelja edasi!" ("Zirgā"), Tallina: Päike ja Pilv, 2019
* "Introvertide ball. Läti uue luule antoloogia" (Mūsdienu latviešu dzejas antoloģija), Tallina: Hea Lugu, 2022
* Alfabeedi sünnimaa (Alfabēta dzimtene: latviešu konceptuālistu dzejas izlase), Tallina: Paranoia, 2024.

## Atsauces
Ogas (grupa)

**"Ogas"** ir Latvijas *ethno-fusion* un *turbo-folk* etnogrupa no Rīgas, kas dibināta 2017. gadā. Grupas sastāvā darbojas profesionāli mūziķi, kuri spēlē akustiskos instrumentus — kokli, dūdas, akordeonu, stabuli, vijoli un citus tautas mūzikas instrumentus. To skanējums tiek papildināts ar basģitāru un bungām. Grupas priekšnesumos skan latviešu, īru, ukraiņu un citu tautu melodijas mūsdienīgos aranžējumos. Etnogrupa "Ogas" regulāri koncertē Latvijā, uzstājusies arī Kanādā, Beļģijā un Vācijā. 2025. gadā grupa saņēma Zelta Mikrofona balvu kategorijā “Gada labākais tautas vai pasaules mūzikas albums”, un nominēta balvai "Gamma" žanrā "Tautas mūzika/folks".

## Darbība
Grupa uzstājusies tādos festivālos kā "Laba Daba", Valmiermuižas etnomūzikas festivāls, *Summer Sound*, Mūzikas un mākslas festivāls "Bildes", Festivāls Gunta Skrastiņa piemiņai Ventspilī. Grupas pārstāvji piedalījušies pasaules mūzikas izstādē WOMEX, uzstājušies latviešu diasporā Apvienotajos Arābu Emirātos un Latviešu nacionālajā apvienībā Kanādā. "Ogas" piedalījušās arī Latvijas Televīzijas raidījumā "Latvijas Sirdsdziesma" un Lietuvas televīzijas raidījumā *Duokim Garo*.

2025. gadā grupa godalgota ar Zelta Mikrofona balvu kategorijā Gada labākais tautas vai pasaules mūzikas albums. 2025. gadā nominēta "Gammas" balvai nominācijā "Tautas mūzika/folks".

## Diskogrāfija

### Studijas albumi
* "Laikarati" (2023)
* "Ok, Laime!" (2024)
* "Rokam!" kopā ar Armandu Alksni (2025)

### Singli
* 2020 — "Ko, māsiņas, dziedāsim"
* 2023 — "Pati māte savu dēlu"
* 2025 — "Pēterītis" ("Kur tu biji, Pēterīti")
* 2025 — "Žēl man bija"

### Koncertprogrammas
* "Ar tautasdziesmu baznīcā" — programma, kas veidota, lai iepazīstinātu klausītājus ar kristīgās kultūras un tradicionālās kultūras līdzāspastāvēšanas ideju daudzu gadsimtu garumā;
* "Etnoballe" — tradicionālu danču un tautas melodiju programma;
* "Līgojati, līgojati!" — Jāņu laika programma, kurā skan līgotnes, tautas melodijas un rotaļas;
* "Ok, laime!" — programma, kas izveidota no 2024. gadā izdotā albuma "Ok, laime!" melodijām;
* "Vij, Dieviņi, zelta viju" — patriotiska rakstura tautas mūzikas programma.
* "Rokam!" — Folka un pasaules mūzikas, roka un balādes žanra dziesmas.

### Labdarības koncerti
* Latvijas Televīzijas koncerts "No sirds Ukrainai";
* Jaunpils pils rīkotajos koncertos "Ar mūziku pēc vētras".

## Grupas dalībnieki
2025. gadā grupā darbojas:
* Igeta Ozoliņa — kokle, balss
* Agate Paštore — akordeons
* Elīna Līce — stabules, akustiskā ģitāra
* Līga Butāne — vijole
* Luīze Vītola — balss
* Artūrs Uškāns — bass, dūdas, balss, multiinstrumentālists
* Kristaps Karps — bungas, perkusijas

Bijušie dalībnieki:
* Ilze Jurjāne-Lapkovska — vijole, balss
* Kate Slišāne — multiinstrumentāliste, balss
* Liāna Linde — akordeons
* Agnese Lukjanova — stabules, mandolīna, balss
* Domeniks Janaitis — bass
* Krišjānis Gaiķis — bass
* Diāna Logina — multiinstrumentāliste, balss
* Marita Karpa — akordeons
* Evelīna Griņova — akordeons

## Atsauces
Baši šaurums

**Baši šaurums** (, , , *Bāshì Hǎixiá*) ir jūras šaurums starp Taivānas dienvidiem un Filipīnām piederošajām Batanas salām. Tas savieno Dienvidķīnas jūru ar Filipīnu jūru un veido ziemeļu daļu no Lusonas šauruma.

Šaurums ir stratēģiski svarīgs jūras un gaisa satiksmē starp Klusā okeāna rietumu daļu un Dienvidaustrumu Āziju. Tā dziļums pārsniedz 4000 metrus.

## Atsauces

## Ārējās saites
Mārcis Šteinbergs

**Mārcis Šteinbergs** (dzimis  Ogrē) ir Latvijas basketbolists, spēlē spēka uzbrucēja pozīcijā. 2025. gadā pārstāv Spānijas ACB līgas klubu Lugo "Breogán". Latvijas basketbola izlases spēlētājs.

M. Šteinberga vecākā māsa Anete Šteinberga ir basketboliste, viena no Latvijas sieviešu basketbola izlases līderēm. Basketbolistu vecāki ir bijuši airētāji.

## Karjera
Trenēties sācis Ogrē, kuras komandā BK Ogre piedzīvojis debiju pieaugušo basketbolā. 2019. gadā pārcēlies uz Spāniju, kur trenējies un spēlējis *[[CB Gran Canaria]]* sistēmā. Kopš 2021. gada pārstāv vienu no spēcīgākajiem Spānijas ACB līgas klubiem *[[Bàsquet Manresa]]*. 2022. gadā kopā ar *Manresa* sasniedza FIBA čempionu līgas *Final-four*.

### Latvijas izlase
Pārstāvējis Latvijas U-18 un U-19 jaunatnes izlases. 2018. gada vasarā pārstāvējis valstsvienību Rīgā notiekošajā Eiropas U-18 čempionātā, kur Latvija izcīnīja sudraba medaļas.

2022. gada februārī debitēja Latvijas pieaugušo izlasē.

## Atsauces

## Ārējās saites
Platones iela (Rīga)

**Platones iela** ir iela Rīgā, Zemgales priekšpilsētā, Zolitūdē. Iela sākas krustojumā ar Čuguna ielu un beidzas krustojumā ar Rikšotāju ielu (posms no Mežmalas ielas līdz Rikšotāju ielai nav izbūvēts). Platones iela iet paralēli Kārļa Ulmaņa gatvei. Kopējais ielas garums ir 840 metri, tā ir klāta ar grants segumu, bet posmā starp Mežmalas un Rikšotāju ielu — zemes ceļš bez seguma.

Platones ielā ir savrupmāju apbūve un tukši gruntsgabali, kā arī tai piekļaujas Kārļa Ulmaņa gatvē esošo tirdzniecības un sabiedrisko ēku teritorijas.

Iela nosaukta Platones — Platones pagasta centra Jelgavas novadā — vārdā.

## Ielu savienojumi
Platones iela ir savienota ar šādām ielām:
* Čuguna iela (T veida krustojums)
* Ulmales iela (T veida krustojums)
* Mežmalas iela
* Rikšotāju iela

## Skatīt arī
* Zolitūde

## Atsauces
Ciņu iela (Daugavpils)

**Ciņu iela** ir iela Daugavpilī, Daugavas kreisajā krastā, Nīderkūnu apkaimē. Ciņu iela sākas krustojumā ar Antonijas ielu, ved ziemeļaustrumu virzienā un beidzas krustojumā ar Vēju ielu. Ielas turpinājums ir ceļš bez nosaukuma līdz Vaboļu ielai. Ciņu iela atrodas privātmāju rajonā, tomēr mūsdienās nevienai celtnei vai zemesgabalam nav adreses šajā ielā.

Ielas garums ir aptuveni 48 metri, sarkano līniju platums ir 9 metri. Visā garumā Ciņu iela klāta ar grants segumu. Satiksmes kustība norit abos virzienos vienā joslā. Sabiedriskais transports pa Ciņu ielu nekursē.

Ciņu iela ir šīs ielas vienīgais nosaukums, tas radās 20. gadsimta beigās un laika gaitā nav mainījies.

## Ielu savienojumi
Ciņu iela ir savienota ar šādām ielām:
* Antonijas iela (L veida krustojums)
* Vēju iela (T veida krustojums)

## Atsauces
Vīnes ofensīva

thumb|Padomju karaspēks uz ''Studebaker'' US6 kravas automašīnām Vīnes ofensīvas laikā; uz ceļa zīmes krievu valodā uzrakstīts “Vīne”
**Vīnes ofensīva** (vācu: *Wiener Operation*; krievu: *Венская наступательная операция*) bija viena no pēdējām lielajām Sarkanās armijas militārajām operācijām Otrā pasaules kara Eiropas frontē. Tā norisinājās no 1945. gada 16. marta līdz 15. aprīlim un bija daļa no plašākas padomju uzbrukuma kampaņas Austrumeiropā, kuras mērķis bija ieņemt Austrijas galvaspilsētu Vīni un sagraut vācu bruņoto spēku pretestību šajā reģionā.

## Priekšvēsture
Līdz 1945. gada pavasarim Padomju Savienība jau bija ieņēmusi lielu daļu Austrumeiropas. Ungārija, kas līdz tam bija bijusi Vācijas sabiedrotā, tika pakļauta vairākām kaujām, tostarp smagajai Budapeštas kaujai. Pēc Budapeštas krišanas Sarkanā armija virzījās uz rietumiem ar mērķi iznīcināt vācu aizsardzību Austrijā un ieņemt Vīni, kam bija stratēģiska un simboliska nozīme.

Līdz 1945. gada martam Vīne tika pasludināta par "cietokšņa pilsētu" (*Festung Wien*) – Hitlera pavēle nozīmēja, ka tā jāaizstāv līdz pēdējam cilvēkam. Tomēr faktiskā militārā situācija bija smaga.
## Operācijas gaita
thumb|Vīnes ofensīva
Vīnes ofensīvu veica galvenokārt Padomju Savienības 2. un 3. Ukrainas fronte, kuras komandēja attiecīgi maršali Rodions Malinovskis un Fjodors Tolbuhins. Uzbrukums sākās 1945. gada 16. martā ar vairākiem uzbrukuma virzieniem caur Ungārijas un Slovākijas teritoriju.

Padomju spēki apgāja Vīni no vairākām pusēm, piespiežot Vācijas *[[Vērmahts|Wehrmacht]]* un SS spēkus atkāpties. Par spīti Vācijas centieniem aizstāvēt pilsētu, Sarkanā armija uzsāka ielu kaujas, un 13. aprīlī Vīne tika ieņemta. Aizstāvība bija sasteigta un dezorganizēta, jo daudzi pieredzējušie vācu karavīri jau bija zaudēti citās frontēs. Turklāt bija liels morāles kritums – daļa komandieru saprata, ka karš ir zaudēts. Kaujas turpinājās vēl dažas dienas līdz 15. aprīlim, kad operācija tika oficiāli pabeigta.

Kad Sarkanā armija ieņēma Vīni, sākotnēji bija haoss un ziņojumi par laupīšanām, izvarošanu un vardarbību pret civiliedzīvotājiem, īpaši sievietēm.

## Spēki un zaudējumi
**Padomju spēki:**

* Ap 600 000 karavīru
* Atbalsts no Rumānijas un Bulgārijas vienībām
* Liela skaita tanku, artilērijas un aviācijas izmantošana

**Vācu spēki:**

* Ap 200 000–300 000 karavīru (tai skaitā SS, *[[Folksšturms|Volkssturm]]* un *[[Hitlerjūgends|Hitlerjugend]]* vienības)
* Spēcīga, bet izkliedēta pretestība

**Zaudējumi:**

* Padomju Savienība: vairāk nekā 38 000 kritušo un ievainoto
* Vācija: desmitiem tūkstošu kritušo, ievainoto un gūstā saņemto

## Sekas
Vīnes krišana būtiski pavājināja Vācijas militāro stāvokli Eiropas dienvidaustrumos. Tā ļāva Sarkanajai armijai kontrolēt Austriju un tuvināja kara beigas Eiropā. Vīnes ofensīva arī nostiprināja Padomju ietekmi Austrumeiropā, kas vēlāk atspoguļojās Aukstā kara politiskajā kartē.

Pēc Vīnes ieņemšanas Austrijā tika izveidotas okupācijas zonas, kurās piedalījās PSRS, ASV, Lielbritānija un Francija.

## Skatīt arī

* Austrija — pirmais nacisma upuris

## Ārējās saites